നവരാത്രി ആഘോഷങ്ങളിലേക്ക് നടതുറന്ന് ക്ഷേത്രങ്ങള് തൃശൂര് : ഇളവുകളുടെ ആശ്വാസത്തില് ജില്ലയില് നവരാത്രി ആഘോഷങ്ങള്ക്ക് ഇന്ന് തുടക്കം. ചില ക്ഷേത്രങ്ങള് ആഘോഷ പരിപാടികളുമായാണ് രംഗത്തെത്തിയിട്ടുള്ളത്. 13 നാണ് പൂജവയ്പ്പ്, 14 ന് മഹാ നവമി, 15 ന് വിദ്യാരംഭം. ആയിരക്കണക്കിന് പേര് എഴുത്തിനിരുത്തല് ചടങ്ങ് നടക്കാറുള്ള ചേര്പ്പ് തിരുവുള്ളക്കാവ് ക്ഷേത്രത്തില് ഇത്തവണയും വിദ്യാരംഭം ചടങ്ങായി മാത്രമേ ഉണ്ടാവുകയുള്ളൂവെന്ന് ദേവസ്വം അധികൃതര് പറഞ്ഞു. കുലവാഴ വിതാനം കൊണ്ട് ശ്രദ്ധേയമായ ഊരകത്തമ്മ തിരുവടി ക്ഷേത്രത്തില് നവരാത്രി ആഘോഷങ്ങള്ക്ക് ഇന്നലെ മുതല് തുടക്കമായി. പാറമേക്കാവ് , തിരുവമ്ബാടി ക്ഷേത്രങ്ങളിലും നവരാത്രി ആഘോഷത്തിന് ഇന്ന് തുടക്കമാകും. കോലഴി കൊട്ടാരം മൂകാംബിീക ക്ഷേത്രത്തിലെ നവരാത്രി ആഘോഷം ഇന്ന് വൈകിട്ട് 6.30 ന് കൊച്ചിന് ദേവസ്വം ബോര്ഡ് പ്രസിഡന്റ് വി. നന്ദകുമാര് ഉദ്ഘാടനം ചെയ്യും. ആഘോഷ കമ്മിറ്റി പ്രസിഡന്റ് പി.കെ രഘു അദ്ധ്യക്ഷത വഹിക്കും. തുടര്ന്ന് മനോജ് കുമാര്, മാളവിക മേനോന് എന്നിവരുടെ ഭക്തിഗാനസുധ നടക്കും.